text: Se video: Studerende synger sig til bolig
  05 august 2014 kl. 07.13
  Mens tusindvis af unge studerende i disse dage kæmper for at få en bolig, har Kasper Raunholst på sin helt egen måde sikret sig et nyt hjem.
  24 timer. Så lang tid - eller rettere kort tid - tog det Kasper Raunholst at finde en studiebolig i Kolding. Og det er til trods for, at 440 nye studerende i disse dage kæmper for at komme på plads i byen inden studiestart.
  Kasper Raunholst kommer fra Tåsinge, men skal begynde på Designskolen i Kolding. Da netop boligjagten er en stor udfordring for de unge, valgte den 22-årige designerelev at skrive en sang og synge sig til et sted at bo.
  Mindre end 24 timer efter at musikvideoen var lagt på YouTube, blev Kasper Raunholst kontaktet af en boligforening, der havde netop den bolig, han ønskede sig.
  Nu vil han prøve at finde et job på samme måde.
  Mød Kasper Raunholst i TV SYD kl. 19.30 og hør hans boligsang til Kolding her (Varighed: 1:04 min.):
  
  Fra YouTube:
  
  